ROZHODNUTIE KOMISIE
zo 4. júla 2007
o pridelení dodatočných dní na mori Portugalsku v divíziách ICES VIIIc a IXa okrem Cádizského zálivu
[oznámené pod číslom K(2007) 3186]
(Iba portugalské znenie je autentické)
(2007/474/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 41/2007 z 21. decembra 2006, ktorým sa na rok 2007 stanovujú rybolovné možnosti a súvisiace podmienky pre určité populácie rýb a skupiny populácií rýb uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov (1), a najmä na bod 9 prílohy IIB k tomuto nariadeniu,
keďže:
(1)
V bode 7 prílohy IIB k nariadeniu (ES) č. 41/2007 sa stanovuje maximálny počet dní, počas ktorých môžu byť plavidlá Spoločenstva s celkovou dĺžkou 10 metrov alebo viac, ktoré na palube prevážajú vlečné siete s veľkosťou ôk najmenej 32 mm, žiabrové siete s veľkosťou ôk najmenej 60 mm alebo dlhé lovné šnúry na lov pri dne, prítomné v období od 1. februára 2007 do 31. januára 2008 v divíziách ICES VIIIc a IXa okrem Cádizského zálivu, tak ako sa stanovuje v bode 1 prílohy IIB.
(2)
V bode 9 prílohy IIB k nariadeniu (ES) č. 41/2007 sa Komisii umožňuje prideliť členským štátom dodatočný počet dní, počas ktorých môže byť plavidlo prítomné v zemepisnej oblasti, ak preváža na palube uvedenú rybársku výstroj, a to na základe trvalých vyradení rybárskych plavidiel z prevádzky, ku ktorým došlo od 1. januára 2004.
(3)
V dňoch 10. októbra 2006, 14. novembra 2006 a 12. marca 2007 Portugalsko predložilo údaje, ktoré preukazujú, že plavidlá, ktoré ukončili činnosť od 1. januára 2004, vynaložili 9,61 % rybolovného úsilia vynaloženého v roku 2003 portugalskými plavidlami prítomnými v zemepisnej oblasti prevážajúcimi na palube vlečné siete s veľkosťou ôk najmenej 32 mm, 6,75 % rybolovného úsilia vynaloženého v roku 2003 portugalskými plavidlami prítomnými v zemepisnej oblasti prevážajúcimi na palube žiabrové siete s veľkosťou ôk najmenej 60 mm a 14,12 % rybolovného úsilia vynaloženého v roku 2003 portugalskými plavidlami prítomnými v rámci zemepisnej oblasti a prevážajúcimi na palube dlhé lovné šnúry na lov pri dne.
(4)
Na základe na predložených údajov a so zreteľom na metódu výpočtu ustanovenú v bode 9.1 prílohy IIB by sa malo Portugalsku na obdobie od 1. februára 2007 do 31. januára 2008 prideliť 21 dodatočných dní na mori pre plavidlá prevážajúce na palube kategóriu rybárskeho výstroja uvedenú v bode 3 písm. a), 15 dodatočných dní rybolovu pre plavidlá prevážajúce na palube kategóriu rybárskeho výstroja uvedenú v bode 3 písm. b) a 30 dodatočných dní rybolovu pre plavidlá prevážajúce na palube kategótiu rybárskeho výstroja uvedenú v bode 3 písm. c).
(5)
Opatrenia ustanovené v tomto rozhodnutí sú v súlade so stanoviskom Výboru pre rybné hospodárstvo a akvakultúru,
PRIJALA TOTO ROZHODNUTIE:
Článok 1
1. Maximálny počet dní, počas ktorých môže byť rybárske plavidlo plaviace sa pod vlajkou Portugalska a prevážajúce na palube rybársku výstroj uvedenú v bode 3 písm. a) prílohy IIB k nariadeniu (ES) č. 41/2007 prítomné v divíziách ICES VIIIc a IXa okrem Cádizského zálivu, ako sa stanovuje v tabuľke I uvedenej prílohy, a zároveň sa naň nevzťahujú žiadne osobitné podmienky uvedené v bode 7.1 uvedenej prílohy, sa mení a dopĺňa na 237 dní rybolovu ročne.
2. Maximálny počet dní, počas ktorých môže byť rybárske plavidlo plaviace sa pod vlajkou Portugalska a prevážajúce na palube rybársku výstroj uvedenú v bode 3 písm. b) prílohy IIB k nariadeniu (ES) č. 41/2007 prítomné v divíziách ICES VIIIc a IXa okrem Cádizského zálivu, ako sa stanovuje v tabuľke I uvedenej prílohy, a zároveň sa naň nevzťahujú žiadne osobitné podmienky uvedené v bode 7.1 uvedenej prílohy, sa mení a dopĺňa na 231 dní rybolovu ročne.
3. Maximálny počet dní, počas ktorých môže byť rybárske plavidlo plaviace sa pod vlajkou Portugalska a prevážajúce na palube rybársku výstroj uvedenú v bode 3 písm. c) prílohy IIB k nariadeniu (ES) č. 41/2007 prítomné v divíziách ICES VIIIc a IXa okrem Cádizského zálivu, ako sa stanovuje tabuľke I uvedenej prílohy, a zároveň sa naň nevzťahujú žiadne osobitné podmienky uvedené v bode 7.1 uvedenej prílohy, sa mení a dopĺňa na 246 dní rybolovu ročne.
Článok 2
Toto rozhodnutie je určené Portugalskej republike.
V Bruseli 4. júla 2007